**Årsberetning fra damegruppa 2022**

**Styret i 2022:**

* Laila Mathisen - leder
* Eva Øverby - sekretær
* Kjersti Glosli - kasserer
* Vicki Daae - styremedlem
* Tove Fotland - styremedlem

Valgkomité: Astri Eriksen og Vivi Tegneby.

**Aktiviteter i vinter:**

Hver onsdag fra januar og frem til slutten av mars var en del damer med på puttekonkurranse. En gang i måneden har en liten gjeng spilt i simulator.

**Damedagene:**

Vi startet årets golfsesong 20 april. Vi gikk 11.hull. Vi fikk servert nydelig ertesuppe og baguett etter runden, med informasjon om kommende sesong og sosialt samvær i klubbhuset.

For sesongen var det satt opp 26 turneringsdager med varierende spilleformer. En dag er blitt avlyst på grunn av regn (5oktober).

Vår leder har gjort en god jobb med å organisere flightene, og spilleformen for den enkelte onsdag er fortløpende blitt lagt ut i golfboks.

Valgfritt spill av 11 eller 18 hull fungerer meget tilfredsstillende, og videreføres i 2023.

Premieringen i de tre klassene A + B (18 hull) og C (11 hull) fungerer også meget tilfredsstillende, og videreføres.

**Fremmøte:** ca 40 damer har møtt opp en eller flere ganger. Vi har hatt et snitt på 16,4 golfdamer. Det har vært omtrent like mange som har spilt 11 hull og 18 hull igjennom sesongen.

**Vennskapsmatch og besøk**

Også i år gjennomførte vi vår vennskapsturnering her på Skjeberg golfklubb med besøk av damegruppa ved Borregaard GK. Det ble spilt greensome med premiering, og serving av kaffe og kaker. En hyggelig tradisjon, som selvfølgelig også vil stå på turneringsprogrammet i 2023.Kun 2 personer fra Borregaard kom, de lovet en forbedring neste år) Vi var på gjenvisitt på Borregaard GK 23 august. Vi hadde et godt oppmøte der. Avsluttet med deilige kaker/kaffe og premieutdeling samt hyggelig prat.

**Herrebesøk**

Onsdag 15. juni var dagen for årets herrebesøk. Vi hadde også i år et godt besøk. Det setter vi pris på! Det ble spilt bestball med premiering, og servert deilig blomkålsuppe med baguett. Arrangementet ble svært vellykket.

**Årets dame tur**

Dagsholm golfbane og hotell var destinasjonen for årets dametur fra fredag 26. august til søndag 28. august. Noen kom også lørdag 27.august.

Det ble en fantastisk hyggelig helg. Værgudene var greie, litt yr lørdag og sol til tross for tvilsom værmelding. Vi hadde innspill på banen fredag. Lørdag og søndag spilte vi turneringer med premieringer. Vi spilte også «closes to the pin» og «Closes to the pin» på 2. slaget.

Etter turneringen lørdag hadde vi «Aftergolf». Samtlige deltok med liv og lyst i denne aktiviteten. Både golfbanen og hotellet med ansatte bidro til en hjemmehyggelig og god stemning gjennom helgen.

Vi retter nok en gang en varm takk til Ragnhild Lindbeck som hadde hovedansvaret for en strålende tur. Og selvfølgelig takk til medhjelper Hilde Aasberg i turkomiteen.

**Styremøter**

Det har vært avholdt 2 ordinære styremøter. Vi hadde et styremøte i slutten av februar der vi planla årets sesong. Neste styremøte hadde vi 21.september på klubbhuset. Planlegging av årsmøte og avslutningsfesten. Videre er det blitt noen tilfeldige samarbeidsmøter på onsdagene. Størstedelen av samarbeidet har også denne sesongen foregått digitalt. Det fungerer meget bra.

**Økonomi**

Startavgiften på våre onsdager (Kr; 70), er som vanlig blitt brukt til å dekke premier og kaffe med tilbehør, samt til innkjøp av mat og drikke til våre sosiale arrangementer.

**Sesongavslutning**

Årets golfsesong avsluttes med årsmøte og høstfest i klubbhuset fredag 28. oktober. Styret for neste sesong blir presentert. Det gis en oppmerksomhet til Laila som går av som leder. Hun har gjort en super jobb for oss alle. Hun har hatt full kontroll, sett opp flightene, bestilt kaffe og hatt massevis av omsorg for oss alle. Du vil bli savnet som leder. Du kom inn i styret 2014 og har vært leder fra 2016 og frem til i dag.

Regnskapet blir presentert av Kjersti. Eventuelle nye saker blir lagt frem.

Det serveres varm mat fra Ringstad mat i Rakkestad, og drikke etter ønske. Det blir sosialt samvær med nogo attåt.

**Utmerkelser:**

**Årets Ladier er** Trude Pettersen og Elli Mathisen. De har møtt opp og spilt 24 av 25 onsdags ettermiddager i damegruppen. De mottar «Hedersvin» med vår spesielle etikett.

**Årets handicap jeger** er Kjersti Glosli. I løpet av sesongen har hun redusert sitt hcp fra 32,4 til det siste registrerte: 27,5. Det er – 4,9.Vi gratulerer! Kjersti mottar «Hedersvin» med vår spesielle etikett.

**Årets birdiedamer på damedagene er mange i år:** Det er 12 damer som har fått birdier og 3 av disse hat fått 2 birdier i sesongen. Trude Pettersen fikk 2 på en dag 8 august. De to andre er Hilde Bosch og Laila Mathisen med to birdier hver.

Vi har derfor valgt å trekke ut en av disse til birdie vinner i år.

Den heldige vinneren ble Hilde Bosch

**Takk til klubben**

Vi takker igjen klubben og Line Berg samt Gunnar Borg Jonsson og nå Cathrine Laursen for godt samarbeid gjennom denne sesongen.

Takk til de som har hatt golfkroa også

28. oktober 2022

Eva Øverby

sekretær

for Damegruppa

Skjeberg Golfklubb